Aḥric wis sin Tasleḍt n tsiwelt deg wungal tamacahut taneggarut amsiwal d agensay, ma yella umsawal d agensay amsiwal d agensay. Daɣen di tezrawt nexdem snat n terkizin, amsawal, tasmessit iban-aɣ-d wassaɣ yellan gar-asen, amsawal d netta i yettextirin amek ara yili usmessay. Rnu iban-ɣ-d amek i d-ussant deg ungal Tmacahut Taneggarut , ihi, ilmend n tesleḍt i nwala deg yixef-agi wis sin, tasiwelt tban-aɣ-d d timexḍa, tasenlalt ( complexe), acku anaw n wumsawal d tsemssit yettbeddil deg ungal-a. Di tazwara anaw n wumsawal yella-d agensay syin yuɣal d aniri , yekfa s ugensay, rnu tasmessit tella di tazwara d tagensayt, tuɣal d tilemt, tekfa s tgensayt. Ma d iswiren n tsiwelt nufa-d amsawal yessemres sin n yiswiren, aswir amenzu d aniri, wis sin d agensay.